কলকাতা থেকে বোলপুরে উইকেন্ডে ছুটি কাটাতে গেছেন আর খোয়াইয়ে সোনাঝুড়িতে হাটে যাননি এমন মানুষ বিরল। আর যদি গিয়ে থাকেন তাহলে সোনাঝুড়ি গাছেদের নরম ছায়ায় পসরা সাজিয়ে বসা অসংখ্য বিক্রেতার ভিড়ে বাঙলার নকশাদার কাঁথা, কাঁথাস্টিচের শাড়ি ও বাংলা গ্রাফিক টিশার্টের সম্ভার নিয়ে বছর ৩২ এর এই সুশ্রী যুবকটিও নিশ্চয়ই আপনার নজর এড়িয়ে যায়নি। হারিয়ে যেতে বসা বাঙলার চিরায়ত কাঁথাশিল্পকে যিনি সনাতন বাঙালীয়ানা ও আধুনিকতার সুচারু মেলবন্ধনে দিতে চাইছেন এক নবজন্ম।